Miriam Østvik Jenssen

Miriam Østvik Jenssen (født 1985) er norsk kokk med bakgrunn fra bl.a. Gastronomisk Institutt i Stavanger og stjernerestaurantene Bagatelle og Restaurant Oscarsgate i Oslo. Hun har medvirket i tv-produksjonen «Hellstrøm rydder opp» og matkasseleverandøren Nettmat.

I perioden 2009-2014 var hun kokk på Det norske kokkelandslaget, som kom på 2. plass i OL i kokkekunst i 2012.

I 2011 var hun deltaker i Årets kokk (Bocuse d’Or Norge) som eneste kvinne. I senere år har hun blant annet sittet i juryen i Det norske måltid, vært dommer i lærlingkonkurransen Norgescup og laget matvideoer for NRK Mat.

Miriam Østvik Jenssen er nå ansatt som kvalitetsansvarlig i kjøkkenavdelingen ved Stavanger universitetssjukehus (SUS).

Referanser

Eksterne lenker 

Norske kokker